CELEX: 62011TN0109
Language: da
Date: 2011-02-16 00:00:00
Title: Sag T-109/11: Sag anlagt den 16. februar 2011 — Apollo Tyres mod KHIM — Endurance Technologies (ENDURACE)

30.4.2011   
            
            
               DA
            
            
               Den Europæiske Unions Tidende
            
            
               C 130/15
            
         Sag anlagt den 16. februar 2011 — Apollo Tyres mod KHIM — Endurance Technologies (ENDURACE)
   (Sag T-109/11)
   2011/C 130/28
   Stævningen er affattet på engelsk
   
      Parter
   
   
      Sagsøger: Apollo Tyres AG (Baden, Schweiz) (ved advokat S. Szilvasi)
   
      Sagsøgt: Kontoret for Harmonisering i det Indre Marked (Varemærker og Design) (KHIM)
   
      Den anden part i sagen for appelkammeret: Endurance Technologies Pvt Ltd (Aurangabad, Indien)
   
      Sagsøgerens påstande
   
   
               —
            
            
               Afgørelse truffet den 25. november 2010 af Første Appelkammer ved Kontoret for Harmonisering i det Indre Marked (Varemærker og Design) (sag R 625/2010-1) annulleres.
            
         
               —
            
            
               Endurance Technologies Pvt Ltd tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
      Ansøger om EF-varemærket: Apollo Tyres AG
   
      Det omhandlede EF-varemærke: Ordmærket »ENDURACE« for varer i klasse 12 og tjenesteydelser i klasse 35 og 37 — EF-varemærkeansøgning nr. 6419824
   
      Indehaver af det i indsigelsessagen påberåbte varemærke eller tegn: Endurance Technologies Pvt Ltd
   
      Det i indsigelsessagen påberåbte varemærke eller tegn: EF-varemærkeregistrering nr. 5819149 af figurmærket »ENDURANCE« med en anordning i farver for varer i klasse 12
   
      Indsigelsesafdelingens afgørelse: Delvist afslag på EF-varemærkeansøgningen
   
      Appelkammerets afgørelse: Sagsøgerens klage blev afslået og den indsigende parts anmodning i henhold til artikel 8, stk. 3, i forretningsordenen for appelkamrene (1) blev delvist taget til følge og dermed blev meddelt delvist afslag på EF-varemærkeansøgningen.
   
      Søgsmålsgrunde: Tilsidesættelse af artikel 8, stk. 1, litra b), i Rådets forordning (EF) nr. 207/2009, idet Appelkammeret urigtigt vurderede, at der var risiko for forveksling.
   
      (1)  Kommissionens forordning (EF) nr. 216/96 af 5.2.1996 om fastsættelse af forretningsordenen for appelkamrene ved Harmoniseringskontoret for Det Indre Marked (Varemærker og Design) ændret i Kommissionens forordning (EF) nr. 2085/2004 af 6.12.2004.